Kamu bisa jelasin ke aku soal Imah Adat Penjalin dalam bahasa sunda?

Imah Adat Penjalin nyaéta imah adat nu aya di désa Panjalin Kidul, Kacamatan Sumberjaya, Kabupatén Majaléngka. Sacara astronomis imah adat ieu aya di koordinat 6º41’51” LS dan 108º21’25” BT. Imah Adat Penjalin mangrupa bukti sajarah atawa objek wisata budaya ti Raja Sanata.  Manéhna nyaéta katurunan ti Talaga nu keur guguru di pondok pasantrén Pager Gunung, deukeut Kampung Panjalin. Raden Sanéh nikah jeung Seruniyang nyaéta anak ti sesepuh Kampung Panjalin, nyaéta Raja Syahrani. Raja Syahrani na sorangan mangrupa katurunan ti Cirebon nu cicing, hirup, jeung maot di Panjalin.  Di tempat ieu manéhna nyebarkeun ajaran agama islam.  Imah Adat ieu hampir sarua jeung imah adat Minahasa. Imah adat ieu baheulana dingaranan alas panjalin nu hartina hutan rotan.

Imah Adat Penjalin ieu mangrupa imah panggung nu miboga 16 tiang panyoko tina kai, ukuranna 9 x 9 m, léga na kira-kira 172 m2. Imah adat ieu dibagi jadi dua bagian, nyaéta ruang hareup jeung ruang tengah. Kadua bagian ieu diwatesan ku tembok nu dijieun tina kai nu dilengkepan maké panto. Imah adat ieu ngan boga hiji panto nu aya di gigir timur bagian hareup imah, sangkan bisa ngahontal panto kudu maké tarajé. Tembok imahna dijieun tina kai. Di luhureun imahna aya hiasan-hiasan géometris. Imah bagian tengahna maké bambu boh tembokna boh lantaina.

Imah Adat Penjalin ieu geus hampir punah, ku lantaran leungitna benda-benda sajarah disababkeun ku kurangna perhatian ti pamaréntah. Aksés ka imah adat ieu henteu hésé, tapi jalanna kurang alus jeung deui euweuh kandaraan umum pikeun ngahontal ka objek wisata budaya ieu. Masih aya nu daratang ka imah adat ieu sanajan henteu loba teuing ogé, biasana unggal peuting jum'at aya pengunjung nu sok mareuting di dieu. Pikeun bisa asup ka imah adat ieu teu ditangtuken sabaraha-sabarahana, saiklasna nu datang méré.